La verdá ye que me choca y pa mal un par de coses que comental señor José María Estrada Janáriz, presidente del Aconceyamientu de Xursites pol Asturianu. En primer llugar, que diga quel gobiernu Areces dio subvenciones demientres el so mandatu al traviés de la Direición de Política Llingüísticacuando eso nun ye  posible yá que la Dirección de Política Llingüística creóse va cuatro años y non doce; esti datu chócame nunes persones que tienen a bien refertar al contrariu (con pelame sociata o non) cualesquier fallu por mínimu o involuntariu que seya. En segundu llugar, chócame que funcionarios comol señor José María Estrada Janáriz pidan que se cuantifiquen, personifiquen y espublicen la retafila de subvenciones concedíes nos años de mandatu psoe y psoe-iu-bloqueporasturies-losverdes, porque deberíen saber, como  saben munchos ciudadanos dAsturies, que les subvenciones de política llingüística resuélvense per aciu dun procesu públicu del que se publiquen les sos bases, convocatories y resoluciones nel bopa, polo que cualesquier ciudadanu que quiera saber esos datos namás tien que dir a la web del bopa y pue ver cuántes perres recibieron empreses como Llibrería Paraxuga, Espublizastur, Ca Sanchu o CH editorial, asociaciones como H.a xareos, AYDA, Atenéu Obreru de Xixón, Fnast o Andecha Folclor dUviéu, o les que  recibiól profesor Álvaro Arias Cabal pa facer estudios, por poner unos nomes dentidaes, asociaciones, empreses y personaxes del alrodiu políticu del gobiernu (según indical señor Estrada Janáriz, claro). Y esto llévame al tercer aspeutu que me choca por demás, quunos xuristes nun faigan distinción nenguna ente receptores de subvenciones, como si toos fueren iguales, como si toos recibieren lo mesmo y polo mesmo, de lo que sentiende qual traviés de la, pa ellos, clara práutica clientelar sedríen lo mesmo  autores como David Guardado, Nacho Fonseca, Henrique Facuriella, Xaviel Vilareyo, Faustino Zapico, Vicente García Oliva o Roberto González-Quevedo (toos ellos autores de llibros subvencionaos), que sedríen lo mesmo empreses discográfiques como Fonoastur, Algamar, LAguañaz o la Sociedad Fonográfica Asturiana, que sedríen lo mesmo Ámbitu, Concepción Prieto, Universos, Suburbia, etc., o que sedrían lo mesmo Editorial Prensa Ibérica quAraz o Asturnews, por nun dicir del mundu asociativu, onde recibieron  subvenciones nestos años entidaes tan enemigues y filopsoecialistes como son lAsociación Cultural Secha (a la quAreces quíto-y la llicencia de radio comercial), la Xunta Pola Defensa de la Llingua Asturiana o la Tertulia Cultural El Garrapiellu. Si linforme que lAconceyamientu de Xursites pol Asturianu tien la mesma coherencia, los mesmos datos rigurosos y el mesmu enclín conspiranoicu, nun sé qué pensarán nEuropa, porque menos seriedá tien de too. P.D.: Y si echamos una güeyada al bopa, perpocos  escritores y perpoques asociaciones podríen llibrase del deu acusador del señor Estrada Janáriz. ¿Sedrá por eso polo qua pesar de les solombres de dubia quanecia nesparder enxamás denunciaral procesu lAconceyamientu de Xuristes pol Asturianu? ¿o ye que toles asociaciaones, empreses, llibros, discos, etc. onde intervienen miembros de lAcademia de la Llingua, de miembros de partíos nacionalistes o de miembros de la Xunta Pola Defensa de la Llingua Asturiana, y hai unes cuantes, tamién son de la rede  clientelar del PSOE? ¿va espedir certificaos de pureza asturianista la directiva del Aconceyamientu de Xuristes pol Asturianu? 